
JÖVŐ BORÁSZA ÖSZTÖNDÍJPROGRAM - 2026/2027


A Vinum Praemium Alapítvány meghirdeti a Jövő Borásza Ösztöndíjprogramot! Cél a jövő Borászok Borászának megtalálása, aki választott hivatása iránt elkötelezett, határozott jövőképpel rendelkezik és számára a „tökéletes bor” elkészítése mellett a közösség építése, ápolása egyaránt fontos. 


KI PÁLYÁZHAT? (Szőlész-borász nappali vagy levelező tagozatos hallgatók)
· Felsőoktatási szakképzésen résztvevők
· Alapképzésen résztvevők
· Mesterképzésen résztvevő

MIT NYERHETSZ A JÖVŐ BORÁSZA ÖSZTÖNDÍJPROGRAMMAL?
· a „Jövő Borásza” cím viselése egy évig. 
· bruttó 1.000.000,- Forintos anyagi támogatás féléves külföldi szakmai gyakorlathoz 
· szüret valamely Borászok Borászánál vagy Borászok Borásza jelöltnél
· tiszteletjegy a következő Borkonferenciára 
· tiszteletjegy a következő Pezsgőkonferenciára
· meghívó a Borászok Borásza gálára.

NEVEZÉSI FELTÉTELEK ÉS A PÁLYÁZAT KERETEIN BELÜL BENYÚJTANDÓ IRATOK: 
· Aktív hallgatói jogviszony az alábbi oktatási intézmények valamelyikének szőlész-borász képzésén: Pécsi Tudományegyetem (Pécs); Eszterházy Károly Katolikus Egyetem (Eger); Tokaj-Hegyalja Egyetem (Sárospatak); MATE (Magyar Agrár- és Élettudományi Egyetem) – Budai Campus; MATE – Georgikon Campus (Keszthely); MATE – Károly Róbert Campus (Gyöngyös)

· Legalább kettő sikeresen lezárt félév
· Be nem töltött 35. életév 
· Tanszéki ajánlás (Fontos információ: egy oktatási intézmény legfeljebb öt hallgatót ajánlhat) 
· Kitöltött jelentkezési lap
· Magyar nyelvű dolgozat az adott év aktuális téma-kiírásának megfelelően 
· Nyelvvizsga nem, de stabil angol nyelvtudás elvárt.
· Magyar állampolgárság. 

A pályázat kiírása és elbírálása: 
Az aktuális téma kiválasztásáról a Jövő Borásza Ösztöndíjprogram szakmai vezetőjének javaslata alapján a Vinum Praemium Alapítvány kuratóriuma dönt.





AZ AKTUÁLIS, VÁLASZTHATÓ TÉMÁK:

	SZŐLÉSZET:
	A szőlő aranyszínű sárgaságának kezelése Európa bortermelő régióiban: nemzetközi jó gyakorlatok és tanulságok


	BORÁSZAT: 
	A bor és az egészségtudatosság kapcsolata


	MARKETING:
	A fenntarthatóság, mint versenyelőny a borágazat marketingjében.



 

FORMAI, TARTALMI KÖVETELMÉNYEK ÉS HATÁRIDŐ:

	A pályázat benyújtási határideje:

	2026. november 15.


	A pályázati benyújtásának módja / helye:
	elektronikusan az info@boraszokborasza.hu címre

vagy eredetiben a Vinum Praemium Alapítvány székhelye (2040 Budaörs, Kossuth Lajos utca 40.).


	Formai és tartalmi követelmények:
	A min. 15, max. 25 oldal terjedelmű dolgozat formai és tartalmi követelményeit az 1. SZ. MELLÉKLET tartalmazza! 




A beérkezett dolgozatokat a pályázat szakmai vezetője előzetesen értékeli, majd a három legjobbra értékelt dolgozatot rövid szakmai összefoglalóval ellátva a Vinum Praemium Alapítvány - jelölőtestülettel kiegészített – kibővített kuratóriuma elé terjeszti. A „Jövő Borásza” cím odaítéléséről az Alapítvány kibővített kuratóriumi ülése dönt. A „Jövő Borásza” kitüntető címet minden évben egy hallgató nyerheti el.  

A JÖVŐ BORÁSZA ÖSZTÖNDÍJPROGRAM SZAKMAI VEZETŐJE:

	Dr. Zsófi Zsolt habil. egyetemi docens, intézetvezető, Eszterházy Károly Katolikus Egyetem Szőlészeti és Borászati Intézet





AZ ÖSZTÖNDÍJPROGRAM SZAKMAI EGYÜTTMŰKÖDŐ PARTNEREI:

	Pécsi Tudományegyetem (Pécs); 

	Eszterházy Károly Katolikus Egyetem (Eger); 

	Tokaj-Hegyalja Egyetem (Sárospatak); 

	MATE (Magyar Agrár- és Élettudományi Egyetem) – Budai Campus; 

	MATE (Magyar Agrár- és Élettudományi Egyetem) – Georgikon Campus (Keszthely); 

	MATE (Magyar Agrár- és Élettudományi Egyetem) – Károly Róbert Campus (Gyöngyös); 






1. SZ MELLÉKLET
A pályázat formai és tartalmi követelményei


FORMAI KÖVETELMÉNYEK

	Betűtípus:
	Times New Roman

	Betűméret:
	12 pt

	Sortávolság: 
	1,5

	Margók: 
	2,5 cm minden oldalon

	Terjedelem:
	minimum 15, maximum 25 oldal (a mellékletek nélkül)

	Fedlap / címoldal
	A pályázati kiírás részét képező fedlapot kérjük használni!

	Nyelvezet:
	A dolgozat nyelvezete legyen világos és logikusan felépített.




TARTALOM - A DOLGOZATNAK AZ ALÁBBI FŐ RÉSZEKET KELL TARTALMAZNIA:

	Bevezetés:
	A téma bemutatása, aktualitásának és jelentőségének ismertetése (max. 1 oldal).


	Célkitűzés: 
	A dolgozat céljának, kutatási kérdéseinek vagy vizsgálati szempontjainak egyértelmű megfogalmazása (max. 1 oldal).


	Szakirodalmi áttekintés:
	A témához kapcsolódó hazai és nemzetközi szakirodalom feldolgozása és értékelése (6 - 8 oldal).


	Anyag és módszer:
	A vizsgálat során felhasznált adatok, források, minták, valamint az alkalmazott kutatási és elemzési módszerek bemutatása (1-3 oldal).


	Eredmények és értékelés:
	A vizsgálatok, elemzések, a kutatás eredményeinek ismertetése és értelmezése (8-10 oldal).


	Következtetések és javaslatok:
	A legfontosabb megállapítások összegzése, valamint a levont következtetések és javaslatok bemutatása (2-3 oldal).


	Irodalomjegyzék:
	A felhasznált források teljes körű felsorolása (1-2 oldal).




SZAKIRODALOM ÉS HIVATKOZÁSOK:

· A dolgozat elkészítéséhez minimum 20 szakirodalmi forrás felhasználása szükséges.
· A szövegközi hivatkozásoknak és az irodalomjegyzéknek az APA hivatkozási stílust kell követniük.






· Az irodalomjegyzék sorszámozott tételeit szerző szerinti ábécérendben kell felsorolni.
· Minden szövegközi hivatkozásnak szerepelnie kell az irodalomjegyzékben, és minden irodalomjegyzéki tételre hivatkozni kell a szövegben.


Példák: 

Könyv
Szőlősi, J. (2021). A modern szőlőtermesztés alapjai. Hegyalja Kiadó.

Folyóiratcikk
Boros, A., és Szőlősi, J. (2022). A klímaváltozás hatása a magyarországi szőlőtermesztésre. Szőlészeti és Borászati Tanulmányok, 18(2), 45–58.

Többszerzős folyóiratcikk
Hordó, B., Pincemester, Z., & Bornemissza, D. (2023). Az Egri borvidék dűlőinek szerepe a vörösborok minőségében. Magyar Borászati Kutatások, 12(1), 23–37.

Online forrás
Dűlő, L. (2024). A fenntartható szőlőművelés lehetőségei Magyarországon. Szőlészet Online. https://www.szoleszetonline.hu


A falhasznált szakirodalmat a szövegben hivatkozni szükséges a következő formákban:

Egy szerző esetén: (Szőlősi, 2021)
Két szerző esetén: (Boros és Szőlősi, 2022)
Több szerző esetén: (Hordó et al., 2023)


Ábrák, képek és táblázatok

· Minden ábrát, képet és táblázatot sorszámmal és címmel kell ellátni.
· Az ábrák és táblázatok alatt fel kell tüntetni a forrást.
· Saját készítésű ábrák és táblázatok esetén a forrásmegjelölés: „Forrás: saját szerkesztés”.
· Az ábráknak és táblázatoknak megfelelő minőségűnek és jól olvashatónak kell lenniük.
· A szövegben minden ábrára és táblázatra hivatkozni kell. 

Vinum Praemium Alapítvány
2040 Budaörs, Kossuth Lajos u. 40.
Telefon: (23) 501 234
Fax: (23) 501 231
E-mail: info@boraszokborasza.hu
www.boraszokborasza.hu 

